CELEX: 62006CA0304
Language: lv
Date: 2008-05-08 00:00:00
Title: Lieta C-304/06 P: Tiesas (pirmā palāta) 2008. gada 8. maija spriedums — Eurohypo AG /Iekšējā tirgus saskaņošanas birojs (preču zīmes, paraugi un modeļi) (Apelācija — Kopienas preču zīme — Regula (EK) Nr. 40/94 — 7. panta 1. punkta b) apakšpunkts — Vārdiska preču zīme EUROHYPO — Absolūts reģistrācijas atteikuma pamatojums — Preču zīme, kam nav atšķirtspējas)

21.6.2008   
            
            
               LV
            
            
               Eiropas Savienības Oficiālais Vēstnesis
            
            
               C 158/4
            
         Tiesas (pirmā palāta) 2008. gada 8. maija spriedums — Eurohypo AG/Iekšējā tirgus saskaņošanas birojs (preču zīmes, paraugi un modeļi)
   (Lieta C-304/06 P) (1)
   
   (Apelācija - Kopienas preču zīme - Regula (EK) Nr. 40/94 - 7. panta 1. punkta b) apakšpunkts - Vārdiska preču zīme “EUROHYPO’ - Absolūts reģistrācijas atteikuma pamatojums - Preču zīme, kam nav atšķirtspējas)
   (2008/C 158/05)
   Tiesvedības valoda — vācu
   Lietas dalībnieki
   
      Prasītāja: Eurohypo AG (pārstāvji — K. Ronke [C. Rohnke] un M. Klots [M. Kloth], Rechtsanwälte)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvji — G. Šneiders [G. Schneider] un J. Vebernderfers [J. Weberndörfer])
   Priekšmets
   Apelācija par Pirmās instances tiesas (trešā palāta) 2006. gada 3. maija spriedumu lietā T-439/04 Eurohypo AG/ITSB, ar ko Pirmās instances tiesa noraidīja prasību atcelt lēmumu, ar kuru tika noraidīts vārdiskas preču zīmes “EUROHYPO” attiecībā uz 36. klasē ietilpstošiem pakalpojumiem reģistrācijas pieteikums — Preču zīmes, kas sastāv vienīgi no apzīmējumiem vai norādēm, kas var kalpot, lai apzīmētu pakalpojuma īpašības, atšķirtspēja
   Rezolutīvā daļa
   
               1)
            
            
               atcelt Eiropas Kopienu Pirmās instances tiesas 2006. gada 3. maija spriedumu lietā T-439/04 Eurohypo/ITSB (“EUROHYPO”) tiktāl, ciktāl Eiropas Kopienu Pirmās instances tiesa ir nospriedusi, ka Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju ceturtā padome nebija pārkāpusi Padomes 1993. gada 20. decembra Regulas (EK) Nr. 40/94 par Kopienas preču zīmi, kurā grozījumi izdarīti ar Padomes 1994. gada 22. decembra Regulu (EK) Nr. 3288/94, 7. panta 1. punkta b) apakšpunktu, ar 2004. gada 6. augusta lēmumu lietā R 829/2002-4 atsakoties reģistrēt kā Kopienas preču zīmi apzīmējumu “EUROHYPO” attiecībā uz pakalpojumiem, kas ietilpst 36. klasē atbilstoši pārskatītajam un grozītajam 1957. gada 15. jūnija Nicas nolīgumam par preču un pakalpojumu starptautisko klasifikāciju preču zīmju reģistrācijas vajadzībām un attiecībā uz šo klasi atbilst šādam aprakstam: “finanšu darījumi; monetārie darījumi; darījumi ar nekustamo īpašumu; finanšu pakalpojumi; finansēšana […]”;
            
         
               2)
            
            
               noraidīt prasību par Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju ceturtās padomes 2004. gada 6. augusta lēmumu lietā R 829/2002-4;
            
         
               3)
            
            
               Eurohypo AG atlīdzina tiesāšanās izdevumus abās instancēs.
            
         
      (1)  OV C 224, 16.9.2006.